title: 2011/808/EU: Odluka Vijeća od 5. prosinca 2011. o izmjeni i produljenju razdoblja primjene Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EZ-a

text:
               11/Sv. 100

               HR

               Službeni list Europske unije

               261

         32011D0808

               L 324/1

               SLUŽBENI LIST EUROPSKE UNIJE

         ODLUKA VIJEĆA
   od 5. prosinca 2011.
   o izmjeni i produljenju razdoblja primjene Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EZ-a
   (2011/808/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1) i izmijenjen 22. lipnja 2010. u Ouagadougouu. Burkina Faso (2); (dalje u tekstu „Sporazum o partnerstvu između AKP-a i EZ-a”), a posebno njegov članak 96.,
   uzimajući u obzir Unutarnji sporazum predstavnika vlada država članica, koji su se sastali u okviru Vijeća, u vezi s mjerama i postupcima potrebnim za provedbu Sporazuma o partnerstvu između AKP-a i EZ-a (3), a posebno njegov članak 3.,
   uzimajući u obzir prijedlog Komisije,
   u dogovoru s visokim predstavnikom Unije za vanjske poslove i sigurnosnu politiku,
   budući da:

               (1)

               Odluka 2010/371/EU od 7. lipnja 2010. o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a (4) donesena je radi provedbe odgovarajućih mjera kao odgovor na povredu ključnih elemenata iz članka 9. navedenog Sporazuma o partnerstvu između AKP-a i EU-a.

               (2)

               Te odgovarajuće mjere produljene su Odlukom 2011/324/EU (5) do 6. prosinca 2011. jer nakon 12 mjeseci madagaskarske stranke nisu potpisale nikakav nacrt plana za sporazumnu tranziciju, niti su takav plan podržale Južnoafrička razvojna zajednica (SADC), Afrička unija ili međunarodna zajednica.

               (3)

               Zahvaljujući naporima svih madagaskarskih političkih stranaka i posredovanju SADC-a, većina madagaskarskih političkih dionika potpisala je 16. rujna 2011.„plan” za okončanje krize na Madagaskaru. Taj plan predviđa obveze koje su potpisnici preuzeli kako bi se postigao neutralan, uključiv i sporazuman tranzicijski proces koji bi doveo do transparentnih, slobodnih i vjerodostojnih izbora i do ponovne uspostave ustavnog poretka. Njegova provedba već je započela 28. listopada 2011. sporazumnim imenovanjem predsjednika vlade.

               (4)

               U skladu s tim trebalo bi izmijeniti odgovarajuće mjere kako bi Europska unija mogla podržati tranzicijski proces, pod uvjetom da madagaskarska strana ispuni svoje obveze u vezi s ključnim prijelaznim pitanjima iz plana ili onima koja bi se mogla pojaviti tijekom bilo kakvog političkog dijaloga između madagaskarske vlade i Unije.

               (5)

               Razdoblje primjene Odluke 2010/371/EU istječe 6. prosinca 2011. Odgovarajuće mjere kako su izmijenjene ovom Odlukom trebale bi biti primjenjive dvanaest mjeseci, podložno redovnim preispitivanjima tijekom tog razdoblja,

         DONIJELO JE OVU ODLUKU:
   Članak 1.
   Odluka 2010/371/EU mijenja se kako slijedi:

               1.

               U članku 3. druga rečenica zamjenjuje se sljedećim:
               „Odluka ostaje na snazi tijekom razdoblja do 6. prosinca 2012. i podliježe redovnom preispitivanju tijekom tog razdoblja”.

               2.

               Odgovarajuće mjere određene u pismu u Prilogu Odluci 2010/371/EU od 7. lipnja 2010. zamjenjuju se odgovarajućim mjerama određenima u Prilogu ovoj Odluci.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 5. prosinca 2011.

            Za Vijeće

            Predsjednik

         M. DOWGIELEWICZ

      (1)  SL L 317, 15.12.2000., str. 3.

      (2)  SL L 287, 4.11.2010., str. 3.

      (3)  SL L 317, 15.12.2000., str. 376.

      (4)  SL L 169, 3.7.2010., str. 13.

      (5)  SL L 146, 1.6.2011., str. 2.
   PRILOG

      PISMO PRIVREMENOM PREDSJEDNIKU

   Poštovani gospodine,
   Europska unija (EU) pridaje veliku važnost odredbama članka 9. Sporazuma o partnerstvu između članica Skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane, koji je potpisan u Cotonouu 23. lipnja 2000. i zadnje izmijenjen u Ouagadougouu, u Burkini Faso, o (dalje u tekstu „Sporazum o partnerstvu između AKP-a i EZ-a”). Kao ključni elementi Sporazuma o partnerstvu između AKP-a i EU-a, poštovanje ljudskih prava, demokratskih načela i pravna država čine temelj naših odnosa.
   Europska unija Vas je pismom od 16. lipnja 2011. izvijestila o svojoj Odluci 2011/324/EU da do 6. prosinca 2011. produlji odgovarajuće mjere na temelju članka 96. stavka 2. točke (c) Sporazuma o partnerstvu između AKP-a i EZ-a.
   Europska unija od tog datuma pozorno prati zbivanja u Vašoj zemlji i aktivno podupire posredničke napore Južnoafričke razvojne zajednice (SADC) uz posebnu potporu Komisije za Indijski ocean i ostalih afričkih partnera, što je naposljetku, 16. rujna 2011., dovelo do potpisivanja „plana” za okončanje krize u Madagaskaru, kako je izmijenjen i izričito proširen, kako bi se njime obuhvatio i povratak u Madagaskar svih madagaskarskih građana prognanih iz političkih razloga, nakon sastanka na vrhu SADC-a 11. i 12. lipnja 2011.
   Europska unija pozdravlja potpisivanje tog plana kojim se utire put procesu tranzicije koji vodi do transparentnih, slobodnih i vjerodostojnih izbora i brze obnove ustavnog poretka. Europska unija ističe kako ostaje spremna politički i financijski poduprijeti tranzicijski proces, ako to od nje zatraže SADC i Afrička unija (AU), u bliskoj suradnji s međunarodnom zajednicom. Kako bi ispitala uvjete i načine za pomoć, Europska unija je spremna pojačati politički dijalog s prijelaznim državnim tijelima koja će se uspostavljati u skladu s provedbom plana.
   U skladu s člancima 4., 5., 6. i 8. plana ključan korak u provedbi tog procesa predstavljaju sporazumna imenovanja predsjednika vlade i prijelazne vlade, jer su oni odgovorni za stvaranje uvjeta neophodnih za održavanje vjerodostojnih, pravednih i transparentnih izbora, u suradnji s međunarodnom zajednicom.
   Politička i financijska pomoć Europske unije ovisi o tome hoće li madagaskarska strana ispuniti obveze koje se navode u nastavku:

               Obveze Madagaskara

               Obveze Europske unije

                  Potpisivanje plana

                  Izjava Visoke predstavnice Unije za vanjske poslove i sigurnosnu politiku (VP) (kojom pozdravlja potpisivanje i izražava spremnost ponuditi političku i financijsku potporu za provedbu tranzicije, pod uvjetom da se ona izvrši)

                  Inicijalni kontakti na visokoj razini s madagaskarskim tijelima (posjet dvoje madagaskarskih ministara)

                  Određivanje/oblikovanje programa za potporu ugroženim skupinama stanovništva (zdravstveni, obrazovni i prehrambeni programi, program potpore civilnom društvu, program za sigurnost hrane i seosku infrastrukturu, intenzivan radni pristup obnovi seoskih putova) u okviru 10. Europskog razvojnog fonda (ERF) u vrijednosti od oko 100 milijuna EUR i proračunskih linija

                  Određivanje programa pomoći za tranziciju u okviru 10. ERF-a i proračunskih linija

                  Određivanje programa razvojne pomoći u okviru 10. ERF-u uglavnom pomoću Instrumenta za tehničku suradnju (TCF) vrijednog 6 milijuna EUR (u područjima pomoći utvrđenim nacionalnim okvirnim programima (NIP) iz 10. ERF-a) i u okviru proračunskih linija i operacija Europske investicijske banke.

                  Sporazumno imenovanje predsjednika vlade i prijelazne vlade nacionalnog jedinstva

                  Priznanje legitimnosti privremenog predsjednika Madagaskara i vlade, čime se otvara mogućnost za predaju vjerodajnica veleposlanika EU-a u Madagaskaru

                  Pozitivan odgovor EU-a i aktivno sudjelovanje u savjetovanju sa SADC-om i AU-om u usklađivanju zajedničkog odgovora međunarodne zajednice

                  Utvrđivanje mjera za pomoć izborima u okviru raznih instrumenata, posebno instrumenta za stabilnost, uzimajući u obzir raspoloživa financijska sredstva

                  Utvrđivanje programa za pomoć tranziciji okviru 10. ERF-a i proračunskih linija
               Određivanje programa za razvojnu suradnju prema 10. ERF-u (u područjima pomoći koja se navode u nacionalnom okvirnom programu za 10. ERF) i u okviru proračunskih linija

                  Uspostava prijelaznog parlamenta i neovisnog izbornog povjerenstva (CENI) i izrada i provedba vjerodostojnog izbornog okvira uz pomoć Ujedinjenih naroda (UN) (izvješće o ocjeni izbora)

                  Ako izvješće UN-ove misije za ocjenu izbora bude zadovoljavajuće, a vremensko planiranje izbora razumno:

                           —

                              uključivanje Madagaskara na prioritetni popis zemalja u koje će u 2012. biti upućena izborna promatračka misija EU-a, što će potvrditi spremnost Unije da pošalje izbornu promatračku misiju EU-a, ovisno o sredstvima koja budu na raspolaganju i nakon što stignu rezultati misije za utvrđivanje stanja.

                           —

                              utvrđivanje mjera za pomoć izborima u okviru raznih instrumenata, posebno instrumenta za stabilnost, uzimajući u obzir raspoloživa financijska sredstva

                  Donošenje zakona o amnestiji koji ratificira privremeni parlament te u tom parlamentu, donošenje zakona kojim se utvrđuju pravila za odstupanje privremenog predsjednika, predsjednika vade i članova privremene vlade, ako se odluče kandidirati na izborima

                  Utvrđivanje/izrada mjera za potporu nacionalnom pomirenju i demokratizaciji

                  Održavanje parlamentarnih i predsjedničkih izbora

                  Upućivanje izborne promatračke misije EU-a, ovisno o raspoloživim sredstvima

                  Proglašenje izbornih rezultata

                  Izjava Visoke predstavnice o tome kako su protekli izbori i o izbornim rezultatima uz ocjenu njihove vjerodostojnosti

                  Ako ocjena izbora bude povoljna, početak postupka za opoziv Odluke na temelju članka 96. Sporazuma o partnerstvu između AKP-a i EZ-a, a Europska komisija donosi odluku o preuzimanju funkcija nacionalnog dužnosnika za ovjeravanje (NDO)

                  Novi predsjednik, vlada i parlament preuzimaju svoje dužnosti i u zemlji se uspostavlja ustavni poredak

                  Izjava VP EU-a i Povjerenika za razvoj kojom pozdravljaju ponovnu uspostavu ustavnog poretka i potvrđuju potpunu normalizaciju odnosa između EU-a i Madagaskara i potpunu obnovu razvojne suradnje

                  Opoziv Odluke na temelju članka 96. Sporazuma o partnerstvu između AKP-a i EU-a i odluke Komisije o preuzimanju funkcija NDO-a

         Vas i sve zainteresirane madagaskarske političke strane pozivamo da ustrajete u svojim nastojanjima da se plan što prije provede kako bi EU mogao poduprijeti općeprihvaćen neutralan tranzicijski proces koji će Madagaskaru pomoći u izlasku iz krize.
   Europska unija odlučila je odgovarajuće mjere iz pisma koje je priloženo Odluci 2010/371/EU zamijeniti sljedećim mjerama:

               —

               humanitarna pomoć i pomoć u izvanrednim situacijama ostaju nepromijenjene,

               —

               Europska komisija provest će određene projekte i programe od kojih izravnu dobrobit ima stanovništvo,

               —

               proračunska pomoć predviđena u 9. i 10. ERF-u ostaje suspendirana,

               —

               projekti i programi koji su već u tijeku prema 9. ERF-u, nastavljaju se provoditi, osim aktivnosti i plaćanja koja izravno uključuju vladu i njezine agencije; preinaka je moguća s obzirom na zbivanja i na političku situaciju. Izmjene i dodaci postojećim ugovorima preispitivat će se pojedinačno,

               —

               regionalni projekti ocjenjivat će se pojedinačno,

               —

               provedba 10. ERF-a NIP-a ovisi o tome hoće li madagaskarska strana ispuniti svoje obveze iz gore navedenog plana. Europska unija reagirat će na ispunjenje navedenih obveza te će potopno provoditi programe razvojne suradnje, mjere pomoći u tranziciji, a posebno izbornome procesu, a u konačnici će u cijelosti obnoviti razvojnu suradnju i Madagaskaru na raspolaganje staviti glavninu dodijeljenih sredstava.

         Ove mjere ostaju na snazi 12 mjeseci, ali ih se u svakom trenutku može preispitati s obzirom na pozitivna ili negativna politička kretanja u Madagaskaru.

         S poštovanjem,

            Za Vijeće

            Za Komisiju